Թարգմանիչը

**Թարգմանիչը** ( կամ պարզապես  — բառացիորեն «**Գայ Ռիչիի համաձայնությունը**» կամ «**Ուխտ**»), 2023 թվականի բրիտանական մարտաֆիլմ, ռեժիսորը, սցենարիստը և պրոդյուսերը Գայ Ռիչին է։ Գլխավոր դերերում են Ջեյք Ջիլենհոլը և Դար Սալիմը։ Ֆիլմը պատմում է ԱՄՆ բանակի սերժանտ Ջոն Քինլիի մասին, որը վերադառնում է Աֆղանստան՝ իր ընկերոջը՝ թարգմանիչ Ահմեդին փրկելու համար։ Այն քննադատների կողմից բարձր գովասանքի է արժանացել, հիմնականում Ռիչիին բնորոշ լուրջ ոճի շնորհիվ։

## Սյուժե
Ֆիլմի գործողությունները տեղի են ունենում 2018 թվականին Աֆղանստանում: ԱՄՆ ԶՈՒ հատուկ նշանակության զորքերի սերժանտ Ջոն Քինլին մարտում կորցնելով իր թարգմանչին, գտնում է նորին՝ Ահմեդ Աբդուլլահին, որը պնդում է, որ այս աշխատանքն անում է միայն փողի համար: Հետագայում Քինլին իմանում է, որ Ահմեդը կապված է եղել թալիբների հետ, բայց դասալիք է դարձել, երբ թալիբները սպանել են իր որդուն: Աստիճանաբար թարգմանիչը նվաճում է Քինլիի և նրա ենթակաների հարգանքը։Աֆղանստանում կատարվող գործողություններից մեկի ժամանակ նրանց ստորաբաժանումը դարանակալվում է, սակայն Քինլին և Ահմեդը կարողանում են փախչել: Հետագայում նրանք կրկին բախվում են թալիբների հետ, Քինլին վիրավորվում է, բայց Ահմեդին հաջողվում է դժվարին և զառիթափ լեռնային տեղանքով նրան հասցնել ավիաբազա: Ճանապարհին Ահմեդը ձերբակալվում է ամերիկյան պարեկախմբի կողմից:

Երեք շաբաթ անց Քինլին վերադառնում է իր տուն՝ Կալիֆոռնիա։ Նա իմանում է, որ իր փրկության պատմությունը հայտնի է դարձել, ուստի Ահմեդը ստիպված է թաքնվել ընտանիքի հետ։ Ընկերոջը պարտքը չվճարելու անկարողությունից հյուծված՝ Քինլին որոշում է անձամբ մեկնել Աֆղանստան, մինչդեռ գնդապետ Վոքսը անհանգստանում է Ահմեդի և նրա ընտանիքի ամերիկյան վիզաների համար։ Մասնավոր ռազմական կապալառու Փարքերի օգնությամբ նա գտնում է Ահմեդին և համոզում նրան մեկնել Միացյալ Նահանգներ։ Շուտով Թալիբանի հետ կրկին սկսվում է հակամարտությունը և երբ Քինլիի և Ահմեդի զինամթերքն արդեն սպառվում է, ժամանում է Փարքերի կողմից ուղարկված AC-130 մարտական ինքնաթիռը, որը ոչնչացնում է զինյալներին։ Այնուհետև ժամանում է Փարքերը՝ լրացուցիչ ուժերով, որն ասում է, որ անվճար կօգներ Քինլիին, եթե չթաքցներ իր անունը, վերջում ինքնաթիռով լքում են Աֆղանստանը։

Վերջին ձայնագրությունը բացահայտում է, որ թալիբների կողմից Աֆղանստանի վերագրավումից հետո, ԱՄՆ զինված ուժերի հետ կապված ավելի քան երեք հարյուր աֆղան թարգմանիչներ սպանվել են իրենց ընտանիքների հետ միասին։ Հազարավորներ էլ շարունակում են թաքնվել։

## Դերերում
* Ջեյք Ջիլենհոլ՝ գլխավոր սերժանտ Ջոն Քինլի
* Դար Սալիմ՝ Ահմեդ Աբդուլլահ
* Շոն Սագար՝ Չարլի «Ջիզի» Քրոու
* Ջեյսոն Վու՝ Ջոշուա «Ջեյ Ջեյ» Ջանգ
* Ռիս Յեյթս՝ Թոմ «Թոմ Քեթ» Հանքոք
* Քրիստիան Օչոա Լավերնիա՝ Էդուարդո Լոպես
* Բոբի Սքոֆիլդ՝ Սթիվ Քերշեր
* Էմիլի Բիչեմ՝ Քերոլայն Քինլի, Ջոնի կինը
* Ջոնի Լի Միլլեր՝ գնդապետ Վոքս
* Ալեքսանդր Լյուդվիգ՝ սերժանտ Դեկլան Օ'Բրեյդի
* Ռեզա Դիակո՝ Հաադե
* Ջեյմս Նելսոն-Ջոյս՝ Ջեք «Ջեք Ջեք» Ջեքսոն
* Էնթոնի Սթար՝ Էդի Փարքեր, PMC-ի առաջնորդ
* Ֆարիբա Շեյխան՝ Բասիրա Աբդուլլահ, Ահմեդի կինը

## Ստեղծում և թողարկում
Նախագծի մասին հայտարարվել է 2021 թվականի հոկտեմբերին: Ֆիլմի պրոդյուսերը STX International-ն է, իսկ գլխավոր դերում հանդես է գալիս Ջեյք Ջիլենհոլը: Գայ Ռիչին բեմադրեց և համահեղինակեց սցենարը Իվան Ատկինսոնի և Մարն Դեյվիսի հետ: Դերասանական կազմին ավելի ուշ միացան Դար Սալիմը, Ալեքսանդր Լյուդվիգը, Էնթոնի Սթարը, Ջեյսոն Վոնգը, Բոբի Սքոֆիլդը, Շոն Սագարը և Էմիլի Բիչեմը: Նկարահանումները սկսվել են 2022 թվականի փետրվարին Իսպանիայի Ալիկանտե քաղաքում:

2023 թվականի ապրիլի 21-ին «Թարգմանիչը» թողարկվել է ԱՄՆ-ում։ Այն պետք է թողարկվեր Ռուսաստանում մայիսի 18-ին, բայց թողարկվեց հունիսի 1-ին։

Գրախոսներն ընդհանուր առմամբ բավականին դրական էին վերաբերվում ռեժիսորի աշխատանքին, նշելով նրա աստիճանական անցումը կրիմինալ և քրեական ժանրերից դեպի դրամա: Գրախոսական Rotten Tomatoes կայքում «Թարգմանիչը» ստացել է 83% գնահատական՝ միջինում 6.8/10 միավորով: Նրանք ֆիլմը բնութագրել են որպես «լարված և պատերազմական թրիլեր՝ անսպասելի դրամատիկ ընթացքով», որը «պատմում է պատմություն՝ տպավորիչ զսպվածությամբ»: Metacritic կայքում ֆիլմը ստացել է 100-ից 63 միավոր:

Tribune News Service-ի գրախոս Քեյթի Ուոլշը ֆիլմը գնահատել է 4-ից 3 միավորով՝ գրելով. «Վերադառնալով ավելի լուրջ հարթության՝ Ռիչին ներկայացնում է իր առաջին ֆիլմը՝ հիմնված կոշտ ռեալպոլիտիկայի վրա, և դա նրա լավագույն աշխատանքն է տարիների ընթացքում»։ Յուլիա Շագելմանը (Կոմերսանտ) ֆիլմը նկարագրել է որպես «պատերազմական դրամայի և մարտաֆիլմի  հիբրիդ՝ երկու մարդկանց միջև ամուր տղամարդկային բարեկամության մասին, ովքեր տարբեր հանգամանքներում կարող էին հեշտությամբ թշնամիներ դառնալ»։ Նրա համար սա Ռիչիի լուրջ ֆիլմ նկարահանելու երեք փորձերից ամենահաջողն էր։

Film.ru-ի գրախոս Եգոր Կոզկինի խոսքերով՝ «Թարգմանիչը» կոշտ, բայց սովորական մարտաֆիլմ է՝ «բանալ և փոքրածավալ կրակոցներով, աննկատելի թրիլերային և դրամայի տարրերով, զուրկ որևէ ինքնությունից»։ Միևնույն ժամանակ, Կոզկինը բարձր է գնահատում Դար Սալիմի խաղը՝ «փայլուն և լի նրբերանգներով» և Ջիլենհոլի մասին գրում է, որ դերասանը «նկատելիորեն կորցրել է իր դիրքերը», և որ սցենարը նրան ոչ մի դեպքում հնարավորություն չէր տա բացվելու:

Ռոման Ռեյֆելդի համար «Թարգմանիչը» Աֆղանստանում ամերիկյան պատերազմի մասին ամենաուժեղ և ամենաճշմարտացի արտահայտումն է, բավականին ամուր, ամբողջական և անկեղծ ֆիլմ: Ֆիլմի դրական կողմերի շարքում քննադատը նշել է Ջիլենհոլի և Սալիմի փայլուն դուետը և Քրիստոֆեր Բենսթեդի գեղեցիկ երաժշտությունը, որը երբեմն նույնիսկ ստվերում է տեսողական էֆեկտները»։

## Ծանոթագրություններ

Կատեգորիա:2020-ականների ամերիկյան ֆիլմեր
Կատեգորիա:2020-ականների անգլերեն ֆիլմեր
Կատեգորիա:2023 ֆիլմեր
Կատեգորիա:MGM ֆիլմեր
Կատեգորիա:STX Entertainment ֆիլմեր
Կատեգորիա:United Artists ֆիլմեր
Կատեգորիա:Ամերիկյան դրամա ֆիլմեր
Կատեգորիա:Ամերիկյան էքշն թրիլեր ֆիլմեր
Կատեգորիա:Ամերիկյան մարտաֆիլմեր
Կատեգորիա:Ամերիկյան ռազմական ֆիլմեր
Կատեգորիա:Անգլերեն ֆիլմեր
Կատեգորիա:Բրիտանական մարտաֆիլմեր
Կատեգորիա:Գայ Ռիչիի ֆիլմեր
Կատեգորիա:Իսպանական մարտաֆիլմեր
Կատեգորիա:Իսպաներեն ֆիլմեր
Կատեգորիա:Ֆիլմեր, որոնց գործողությունները տեղի են ունենում 2018 թվականին
Կատեգորիա:Ֆիլմեր, որոնց գործողությունները տեղի են ունենում Լոս Անջելես շրջանում (Կալիֆոռնիա)